সৈয়দখালী এলাকার কৃষক শেখ মোহাম্মদ আলী জানান, চলতি মৌসুমে তিনি ৫০ শতক জমিতে তরমুজের আবাদ করেছেন। উৎপাদিত তরমুজ তিনি প্রায় দেড় লক্ষ টাকা বিক্রি করেছেন। দেলুটি ইউপি চেয়ারম্যান রিপন কুমার মন্ডল জানান, কৃষি বিভাগের সার্বিক তদারকিতে ইউনিয়নের ২২নং পোল্ডারে এ বছর তরমুজের বাম্পার ফলন হয়েছে। উৎপাদিত তরমুজ বিক্রি করে কৃষকরা বিঘা প্রতি আয় করছেন প্রায় ৭০ হাজার টাকা পর্যন্ত। চলতি মৌসুমে ১০ থেকে ১২ কোটি টাকার তরমুজ বিক্রি হবে বলে তিনি মনে করছেন।